2002/162/EY: Komission päätös, tehty 22 päivänä helmikuuta 2002, päätösten 2001/925/EY, 2002/33/EY ja 2002/41/EY muuttamisesta eräiden Espanjassa sovellettavien klassista sikaruttoa koskevien suojatoimenpiteiden ja yksityiskohtaisten edellytysten jatkamiseksi (ETA:n kannalta merkityksellinen teksti) (tiedoksiannettu numerolla K(2002) 618)



Virallinen lehti nro L 053 , 23/02/2002 s. 0045 - 0045



Komission päätös, tehty 22 päivänä helmikuuta 2002, päätösten 2001/925/EY, 2002/33/EY ja 2002/41/EY muuttamisesta eräiden Espanjassa sovellettavien klassista sikaruttoa koskevien suojatoimenpiteiden ja yksityiskohtaisten edellytysten jatkamiseksi (tiedoksiannettu numerolla K(2002) 618) (ETA:n kannalta merkityksellinen teksti) (2002/162/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 4 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) ja erityisesti sen 10 artiklan 1 kohdan b alakohdan ja 11 artiklan 1 kohdan f alakohdan, sekä katsoo seuraavaa: (1) Kataloniassa Espanjassa esiintyy klassista sikaruttoa. (2) Espanjassa on toteutettu direktiivin 2001/89/EY mukaisia toimenpiteitä. (3) Komissio teki kyseisten tautitapausten osalta seuraavat päätökset: i) päätös 2001/925/EY(4), sellaisena kuin se on viimeksi muutettuna päätöksellä 2002/31/EY(5), klassiseen sikaruttoon liittyvistä suojatoimenpiteistä Espanjassa; ii) päätös 2002/33/EY(6) kahden teurastamon käytöstä Espanjassa neuvoston direktiivin 2001/89/EY 10 artiklan 1 kohdan b alakohdan mukaisesti; ja iii) päätös 2002/41/EY(7) sikojen siirtämistä klassisen sikaruton vuoksi Espanjaan perustetuilla suoja- ja valvontavyöhykkeillä sijaitsevilta tiloilta koskevan luvan antamiseen liittyvistä eräistä yksityiskohtaisista lisäedellytyksistä. (4) Kyseisellä Espanjan alueella vallitsevan tilanteen kehittymisen vuoksi on aiheellista jatkaa toteutettujen toimenpiteiden ja noudatettujen edellytysten soveltamista ja muuttaa päätökset 2001/925/EY, 2002/33/EY ja 2002/41/EY vastaavasti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/925/EY 8 artiklassa a) ilmaisu "20 päivää helmikuuta 2002" ilmaisulla "20 päivää maaliskuuta 2002"; b) ilmaisu "28 päivään helmikuuta 2002" ilmaisulla "31 päivään maaliskuuta 2002". 2 artikla Korvataan päätöksen 2002/33/EY 2 artiklassa ilmaisu "28 päivään helmikuuta 2002" ilmaisulla "31 päivään maaliskuuta 2002". 3 artikla Korvataan päätöksen 2002/41/EY 4 artiklassa ilmaisu "28 päivään helmikuuta 2002" ilmaisulla "31 päivään maaliskuuta 2002". 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä helmikuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 339, 21.12.2001, s. 56. (5) EYVL L 13, 16.1.2002, s. 31. (6) EYVL L 13, 16.1.2002, s. 35. (7) EYVL L 19, 22.1.2002, s. 47.